|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΙΩΑΝΝΙΝΩΝΔΗΜΟΣ ΖΙΤΣΑΣΕΔΡΑ ΕΛΕΟΥΣΑ**ΓΡΑΦΕΙΟ ΔΗΜΑΡΧΟΥ**  |  **Ελεούσα,20/5/2015** |
| Ταχ. Δ/νση : Λεωφ. Ελευθερίας & Ευκλείδη454 45 Τηλ . :2653360026-2653360030Fax : 2651062794e-mail : zitsa@zitsa.gov.gr |   |

**Ο Δήμος Ζίτσας στην άσκηση ετοιμότητας της πυροσβεστικής για τις πυρκαγιές**

Ο Δήμος Ζίτσας στα πλαίσια της καλύτερης προετοιμασίας για τη φετινή αντιπυρική περίοδο συμμετείχε στην άσκηση ετοιμότητας που οργάνωσε η ΠΕ.ΠΥ.Δ. Ηπείρου το πρωί της Τετάρτης (20/5/2015) σε Τοπικές Κοινότητες του Δήμου. Το σενάριο της άσκησης με την κωδική ονομασία «ΔΙΑ ΠΥΡΟΣ 2015», προέβλεπε δασική πυρκαγιά μεγάλης έκτασης (άνω των 1.500 στρεμμάτων), σε περιοχή του Δήμου Ζίτσας μεταξύ των Τ.Κ. Παλιουρής,. Κοκκινοχώματος και Δελβινακόπουλου.

Η άσκηση πραγματοποιήθηκε με επιτυχία και από την πλευρά του Δήμου Ζίτσας συμμετείχε ο αρμόδιος αντιδήμαρχος Αλκιβιάδης Βότσικας παρουσία του Δημάρχου Μιχάλη Πλιάκου. *«Κρίναμε απαραίτητη τη συμμετοχή μας γιατί πιστεύουμε πως με την προετοιμασία μπορούν να διορθωθούν τυχόν λάθη και παραλείψεις, να κατανεμηθούν οι αρμοδιότητες στον κάθε φορέα ώστε να επιτύχουμε το επιθυμητό αποτέλεσμα που δεν είναι άλλο από την πρόληψη και αντιμετώπιση των πυρκαγιών. Θεωρούμε πως η κατάλληλη προετοιμασία, με τον καθαρισμό των δασικών δρόμων και τη δημιουργία αντιπυρικών ζωνών συμβάλλει τα μέγιστα τόσο στην πρόληψη όσο και στην αντιμετώπιση των πυρκαγιών»,* υπογράμμισε ο δήμαρχος Ζίτσας με το τέλος της άσκησης.

Να σημειωθεί πως ο Δήμος Ζίτσας με πρωτοβουλία του αρμόδιου αντιδημάρχου θα προχωρήσει στη συγκρότηση εθελοντικών ομάδων πυροπροστασίας στις Τ.Κ. του Δήμου. Ταυτόχρονα φροντίζει ήδη για τη συντήρηση των πυροσβεστικών κρουνών ενώ άμεσα θα συνεδριάσει και το Συντονιστικό Όργανο με αντικείμενο την αντιπυρική προστασία.